Беларуска  
*Уладзімір Мазго*

Беларуска, беларуска,

Па сцяжынцы крочу вузкай

Між азёраў і бароў —

На сустрэчу да сяброў.

Я спяваю людзям песні

Пра любімы родны край,

Што, як птушкі напрадвесні,

Саграваюць небакрай.

Многа кніжак прачытала

I з павагай гавару:

Багдановіч і Купала

Мне адкрылі Беларусь.

Палюбіла назаўсёды

Край жытнёва-трапяткі,

Дзе бярозкі карагоды

Дружна водзяць ля ракі.